Gesteelde skape in vrou se slaapkamer gevindArgieffoto Ao. Malebo Khosana, woordvoerder van die polisie, het gesê 12 skape is in die kamer gevind. Polisiebeamptes het die vrou gevra waar sy die skape gekry het maar sy kon nie ŉ verduideliking gee nie. “Sy is in hegtenis geneem en daar is op die skape beslag gelê.” Volgens Khosana het ŉ boer in Virginia vroeër die polisie in kennis gestel dat 23 van sy skape gesteel is. Die polisie het die area gefynkam en vyf van die skape in ŉ nabygeleë veld gevind. Die boer het die vyf skape in die veld en die 12 skape wat in die vrou se huis gevind is positief geïdentifiseer. Dit is nog nie duidelik wat met die ses ander skape gebeur het nie. Die vrou sal na verwagting binnekort in die hof verskyn.